Teleso (fyzika)

Teleso (iné názvy: fyzikálne teleso, hmotné teleso) má niekoľko podobných definícií (sú zoradené približne od najširšej definície po najužšiu):
zriedkavo: ľubovoľná hmotná sústava
časť hmoty zaberajúca súvislý priestor a ohraničená ľubovoľným počtom plôch (podobné definície: trojrozmerný útvar zaberajúci určité miesto v reálnom priestore; časť reálneho priestoru úplne obmedzená plochami.; reálny objekt konečných rozmerov; priestorovo ohraničená časť (resp. ohraničený objekt) pevnej látky, kvapaliny alebo plynu)
oblasť s určitým objemom a povrchom, ktorá je spojito vyplnená hmotnými bodmi; pričom hmotný bod je časť telesa s elementárnym objemom a elementárnym povrchom, ktorý obsahuje veľa elementárnych častíc (atómov, molekúl) hmoty
hmotný útvar charakterizovaný tvarom a rozložením hustoty (podobná definícia: určitý objem, v ktorom je nejakým spôsobom rozložená hmotnosť, či už spojito alebo nespojito)
makroskopická sústava zložená z veľkého počtu molekúl či atómov 
Niekedy sa telesom skrátene myslí len (dokonale) tuhé teleso.

Špeciálny prípad telesa je tzv. hmotný bod (či bodová hmotnosť), t.j. teoretické teleso s nekonečne malými rozmermi, ale a nenulovou hmotnosťou. Reálne teleso možno zobraziť ako sústavu hmotných bodov.

Delenia 
Podľa skupenstva sa rozlišuje:
pevné teleso (tuhé teleso v širšom zmysle) – pozri pevná látka
kvapalné teleso – pozri kvapalina
plynné teleso – pozri plyn
kombinácie

Podľa deformovateľnosti sa rozlišuje:
 dokonale tuhé teleso (tuhé teleso v užšom zmysle) – t.j. idealizované teleso, ktorého tvar a objem sa vôbec nemení pri pôsobení vonkajších síl
poddajné teleso (deformovateľné teleso, deformabilné teleso) – t.j. teleso, ktoré sa pod vplyvom vonkajších síl deformuje (mení tvar a rozmery):
pružné teleso (elastické teleso) – t.j. poddajné teleso, ktoré sa po odstránení pôsobenia vonkajšej sily vracia do svojho pôvodného stavu
nepružné teleso (plastické teleso) – t.j. poddajné teleso, ktoré po odstránení pôsobenia vonkajšej sily zostane v deformovanom stave
pružno-plastické teleso

Referencie 

Mechanika